CELEX: E2007J0007
Language: sk
Date: 2008-09-18 00:00:00
Title: Rozsudok Súdneho dvora zo  7. mája 2008 vo veci E-7/07 — Seabrokers AS a štát Nórsko, zastúpený daňovým riaditeľstvom (Skattedirektoratet) (Sloboda usadiť sa – Dohoda o dvojitom zdanení – Výpočet maximálnej výšky dane, ktorá sa započíta pri úhrade dane v inom štáte EHP – Úroky z pohľadávok a transfer aktív v rámci skupiny)

18.9.2008   
            
            
               SK
            
            
               Úradný vestník Európskej únie
            
            
               C 239/21
            
         
      ROZSUDOK SÚDNEHO DVORA
   
   zo 7. mája 2008
   vo veci E-7/07
   Seabrokers AS a štát Nórsko, zastúpený daňovým riaditeľstvom (Skattedirektoratet)
   
      (Sloboda usadiť sa – Dohoda o dvojitom zdanení – Výpočet maximálnej výšky dane, ktorá sa započíta pri úhrade dane v inom štáte EHP – Úroky z pohľadávok a transfer aktív v rámci skupiny)
   
   (2008/C 239/10)
   Vo veci E-7/07 medzi Seabrokers AS a štátom Nórsko, zastúpeným daňovým riaditeľstvom (Skattedirektoratet) – žiadosti predloženej Súdnemu dvoru okresným súdom v Stavangeri (Stavanger tingrett) týkajúcej sa výkladu článku 4 Dohody o EHP o zákaze diskriminácie z dôvodu štátnej príslušnosti, článku 31 Dohody o EHP o slobode usadiť sa a článku 40 Dohody o EHP o voľnom pohybe kapitálu v EHP – súd v zložení: Thorgeir Örlygsson, sudca-spravodajca, Carl Baudenbacher, predseda a Henrik Bull, sudca, vyniesol dňa 7. mája 2008 rozsudok, ktorého podstatná časť znie takto:
   
               1.
            
            
               štát EHP obmedzuje slobodu usadiť sa v zmysle článku 31 Dohody o EHP, ak pri výpočte maximálnej výšky dane, ktorá sa započítava na úhradu dane v tomto štáte, priradí uplatnením zásady zdaňovania čistých príjmov časť výdavkov na úroky z pohľadávok k príjmom, ktoré spoločnosť získala prostredníctvom pobočky v inom štáte EHP, pokiaľ sa takéto výdavky spoločnosti vzťahujú len na jej podnikateľské činnosti v tomto štáte;
            
         
               2.
            
            
               štát EHP obmedzuje slobodu usadiť v zmysle článku 31 Dohody o EHP, ak pri výpočte maximálnej výšky dane, ktorá sa započítava na úhradu dane v tomto štáte, priradí uplatnením zásady zdaňovania čistých príjmov, časť nákladov spoločnosti vo forme transferu aktív iným spoločnostiam v rámci skupiny podľa daňového práva tohto štátu k príjmom, ktoré spoločnosť získala prostredníctvom pobočky v inom štáte EHP.